Greta Thunberg, Njeriu i Vitit, ngjall reagime
Fituesja e emërimit të revistës prestigjoze TIME vihet në shënjestër nga Presidenti i SHBA, Donald Trump 
Presidenti i SHBA, Donald Trump vuri në shënjestër të enjten aktivisten suedeze të klimës, adoleshenten Greta Thunberg, duke thënë se ajo ka probleme me kontrollin e zemërimit. "Sa qesharake. Greta duhet të përpiqet për problemin e saj që nuk kontrollon dot inatin,” komentoi Presidenti në Twitter. Ajo duhet "të shkojë të shohë me ndonjë shoqe ndonjë film të modës së vjetër! Qetësohu Greta, qetësohu," shkruante ai. Kritika ndaj një të miture nga një president i Shteteve të Bashkuara është diçka e pazakontë dhe vjen një ditë pasi Thunberg u emërua Njeriu i Vitit 2019 nga revista prestigjoze TIME. Presidenti Trump ishte një ndër kandidatët për t’u emëruar si Njeriu i Vitetit. Komentet e Presidentit Trump nuk kaluan pa u vënë re nga Thunberg. 16-vjeçarja u përgjigj, duke ndryshuar bio-n e saj në Twitter: "Adoleshente që punon për problemin e saj të kontrollit të inatit. Aktualisht duke parë në qetësi me një shoqe një film të modës së vjetër." Reagimi negativ ndaj kritikave të Presidentit Trump ishte i shpejtë në mediat sociale. Shumë përdorues të Twitter-it e akuzuar Presidentin për ngacmim. Të tjerë, megjithatë, i dolën atij në mbrojtje. Ambientalistë dhe aktivistë të ndryshimeve klimatike në mbarë botën përshendetën vendimin e revistës Time për shpalljen e adoleshentes Greta Thunberg Njeriu i Vitit 2019. Aktivistja ka tërhequr vëmendjen e botës me thirrjet që u bën politikanëve dhe udhëheqësve të industrisë që të marrin vendime të guximshme mbi ndryshimet klimatike. Nismat e saj kanë inspiruar rininë në botë që të luftojnë për mbrojtjen e planetit. Por, ka kritikë që thonë se misioni i Greta Thunbergut është i gabuar. 16 vjeçarja nga Suedia praktikon atë që predikon. Muajin e shkuar, Greta Thunberg lundroi në ujërat e ashpra të oqeanit Atlantik që të përcillte mesazhin se fluturimi me avion i bën dëm mjedisit. Të mërkurën në Madrid, në një samit të OKB-së për klimën, ajo akuzoi politikanët dhe pronarët e bizneseve se kanë dështuar të trajtojnë me urgjencë ndryshimet klimatike. tha ajo. Thunberg thotë se ata që hiqen sikur angazhohen bëjnë më shumë dëm sesa ata që nuk veprojnë. tha ajo. Mbështetësit e saj thonë se ajo e meritoi shpalljen si njeriu i vitit nga revista Time. thotë Charlotta Martinez. Greta Thunberg e filloi fushatën e saj në vitin 2018 duke protestuar një herë në javë para parlamentit suedez, në vend që të shkonte në shkollë. Shumë shpejt ajo mori vëmendje me fjalimet e guximshme duke akuzuar njerëzit në pushtet se po rrezikojnë të ardhmen e gjeneratave të reja, duke injoruar shqetësimet shkencore. Ajo është folësja kryesore në pothuajse çdo forum për ndryshimet klimatike, duke përfshirë edhe Kombet e Bashkuara, gjë që ka inspiruar rininë në botë që t’i bashkohen protestës së saj. Por jo kudo mesazhi i saj gjen mbështetje. Pas fjalimit me emocione në shtator në Nju Jork, presidenti Donald Trump tha në Twitter se ‘ajo duket si një vajzë e re e gëzuar, duke ulur seriozitetin e kauzës për të cilën ajo lufton. Presidenti i Brazilit, Jair Bolsonaro, e quajti atë “shejtan” pasi ajo dënoi dhunën kundër popujve indigjenë të Amazonës. Një i ftuar në një emision të Fox News e quajti Gretën të sëmurë mendore, gjë për të cilin më vonë rrjeti televiziv kërkoi ndjesë. Djali i madh i presidentit Trump, Donald Jr. kritikoi revistën Time që e shpalli Gretën njeriu i vitit para protestuesve të Hong Kongut. Disa analistë konservatorë kritikuan shtypin se po përdor fëmijët që të shmangin analizën kritike dhe debatin mbi klimën.